PATVIRTINTA

Kauno miesto savivaldybės

administracijos direktoriaus

2020 m. gruodžio 22 d.

įsakymu Nr. A-4300

**KVIETIMAS TEIKTI TRUMPALAIKIŲ PROJEKTŲ PARAIŠKAS PAGAL SRITIES „VAIKAMS IR JAUNIMUI DRAUGIŠKAS MIESTAS“ PRIORITETĄ  „ĮVAIRIAPUSIS VAIKŲ IR MOKINIŲ KOMPETENCIJŲ PLĖTOJIMAS“ NR. 2021-4-4.1-1**

|  |  |  |
| --- | --- | --- |
| **Eil. Nr.** | **Sąlygos** | **Aprašymas** |
| 1. | Sritis | Vaikams ir jaunimui draugiškas miestas |
| 2. | Prioritetas | Įvairiapusis vaikų ir mokinių kompetencijų plėtojimas |
| 3. | Tinkamos veiklos | Vaikų vasaros ir (arba) dienos stovyklų, skatinančių įvairiapusių vaikų ir mokinių kompetencijų plėtojimą, organizavimas 6.1 papunktyje nurodytai tikslinei grupei. Vaikų stovyklos gali būti dieninės (veiklų trukmė per dieną ne trumpesnė nei 8 val.) ir (ar) su nakvyne (veiklų trukmė per dieną ne trumpesnė nei 8 val.) (toliau – stovyklos). Pirmumas teikiamas stovykloms, integruojančioms ne mažiau kaip 30 proc. 6.2 papunktyje nurodytos tikslinės grupės asmenų. Stovyklos (pamainos) trukmė – nuo 5 iki 18 kalendorinių dienų. Pareiškėjas turi įsivertinti galimybę projekto veiklas vykdyti kitose saugiose sklaidos platformose (pvz., virtualioje erdvėje), jei dėl nepaprastosios padėties, ekstremaliosios situacijos ar karantino yra taikomos vaikų užimtumo organizavimo rekomendacijos ar apribojimai.  |
| 4.  | Projektų veiklų vykdymo vieta | Lietuvos Respublikos teritorija |
| 5. | Planuojami rezultatai  | Šioje skiltyje nurodytus rezultatus Kauno miesto savivaldybė (toliau – Savivaldybė) planuoja pasiekti bendrai per visus savo finansuotus projektus, pasibaigus jų įgyvendinimo laikotarpiui, todėl pareiškėjas, atsižvelgdamas į Savivaldybės planuojamus rezultatus, savo paraiškoje turi numatyti realius savo projektu siekiamus rezultatus.Stovyklų dalyvių skaičius – 1600, iš jo 600 dalyvių, esančių jautresnėje socialinėje situacijoje. |
| 6. | Tikslinė grupė  | 6.1. 1–11 klasių Kauno miesto bendrojo ugdymo mokyklų mokiniai. 6.2. Vaikai, esantys jautresnėje socialinėje situacijoje: 6.2.1. vaikai (6–18 metų amžiaus) iš socialinės rizikos šeimų, vaikai, kuriems nustatyta minimali priežiūra, vaikai, kuriems buvo nustatyta vidutinė priežiūra, vaikai, kuriems nustatyta laikinoji ir (ar) nuolatinė globa;6.2.2. vaikai iš šeimų, kurios gauna socialinę paramą pagal Lietuvos Respublikos socialinės paramos mokiniams įstatymą, daugiavaikių šeimų ir (arba) minimalias pajamas gaunančių šeimų (pagal Lietuvos Respublikos išmokų vaikams įstatymą);6.2.3. vaikai, turintys specialiųjų ugdymosi poreikių;6.2.4. vaikai, turintys negalią (iki 21 metų);6.2.5. vaikai, esantys sunkioje situacijoje, pagal ugdymo įstaigos vaiko gerovės komisijos rekomendaciją.6.3. Projekto lėšomis finansuojamose pareiškėjo organizuojamose stovyklose vieno vaiko dalyvavimo trukmė ne ilgesnė kaip 18 kalendorinių dienų (dalyvaujant vienoje ar keliose pamainose). 6.4. Projekte numatytos tikslinės grupės atranka turės būti vykdoma viešai, iš anksto suderinus su Savivaldybės administracijos Švietimo skyriumi, elektroniniu būdu adresu www.kaunas.lt. |
| 7. | Finansavimo intensyvumas | 7.1. Projektui įgyvendinti iš Savivaldybės biudžeto gali būti skiriama iki 80 proc. lėšų tinkamoms finansuoti projekto išlaidoms padengti. Ne mažiau kaip 20 proc. išlaidų turi padengti pareiškėjo (jo paties arba partnerių (rėmėjų) įnašas. Tėvų įnašas pareiškėjo privalomo indėlio padengti (kompensuoti) negali. 6.1 papunktyje nurodytos tikslinės grupės vaikų tėvų įnašas (jeigu bus renkamas) negali būti didesnis nei 15 Eur dienai ir turi būti suderintas su Savivaldybės Švietimo skyriumi. Bendras dienos įkainis (Savivaldybės skiriama suma ir tėvų įnašas) negali viršyti 7.2 papunktyje nurodytų maksimalių vieno vaiko išlaikymo stovykloje įkainių. 7.2. Maksimalus vieno vaiko išlaikymo stovykloje dienos įkainis – ne daugiau kaip 25 Eur (edukacinių ir kitų veiklų vykdytojų darbo užmokestis, maitinimo, transporto išlaidos, išlaidos, tiesiogiai susijusios su projekto veiklomis (edukacinių veiklų išlaidos, kanceliarinės, higienos ir kt. prekės)), stovykloje su nakvyne – ne daugiau kaip 35 Eur (edukacinių ir kitų veiklų vykdytojų darbo užmokestis, maitinimo, transporto, apgyvendinimo išlaidos, išlaidos, tiesiogiai susijusios su projekto veiklomis (edukacinių veiklų išlaidos, kanceliarinės, higienos ir kt. prekės)). Jeigu reikia, 6.2 papunktyje nurodytoms tikslinėms grupėms turi būti užtikrintos socialinės priežiūros paslaugos.7.3. Organizuojamos stovyklos ir su jomis susijusios paslaugos 6.2 papunktyje nurodytai tikslinei grupei turi būti nemokamos.7.4. Stovyklos turi vykti 2021 m. birželio–rugpjūčio mėnesiais. Pradinių klasių mokiniams nuo birželio 10 d., penktų klasių ir vyresniems mokiniams – nuo birželio 24 d. Vėliausia projekto įgyvendinimo pabaigos data – 2021 m. spalio 31 d. |
| 8. | Reikalavimai pareiškėjui | 8.1. Projektų paraiškas gali teikti Lietuvos Respublikos įstatymų nustatyta tvarka įregistruoti pelno nesiekiantys juridiniai asmenys (nevyriausybinės organizacijos, asociacijos, viešosios įstaigos, labdaros ir paramos fondai, jaunimo ar su jaunimu dirbančios organizacijos ir kt., išskyrus biudžetines įstaigas), turintys darbo su jaunimu ir (ar) vaikais patirties, ir (ar) patirties organizuojant, teikiant jaunimui ir (ar) vaikams skirtas paslaugas.8.2. Pareiškėjas teisės aktų nustatyta tvarka iki paraiškos pateikimo dienos turi būti tinkamai atsiskaitęs už skirtų Savivaldybės biudžeto lėšų (jeigu buvo skirta) panaudojimą.8.3. Finansavimas pareiškėjui negali būti skiriamas, jeigu: 8.3.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;8.3.2. pareiškėjas paraiškoje arba jos prieduose pateikė klaidinančią informaciją;8.3.3. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo;8.3.4. pareiškėjas bandė gauti konfidencialios informacijos arba daryti įtaką Savivaldybės atstovams, projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu.8.4. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje. 8.5. Projekto partneriu (-iais) laikomi pelno nesiekiantys juridiniai asmenys (nevyriausybinės organizacijos, asociacijos, viešosios įstaigos ir kt.), biudžetinės įstaigos (išskyrus Savivaldybės biudžetines įstaigas).8.6. Jeigu paraiška teikiama kartu su projekto partneriu (-iais), pareiškėjas, prieš pasirašydamas Savivaldybės biudžeto lėšų naudojimo sutartį, turi sudaryti su projekto partneriu (-iais) jungtinės veiklos (partnerystės) sutartį. 8.7. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus.8.8. Pareiškėjo ir partnerio (-ių) patiriamoms projekto įgyvendinimo išlaidoms taikomi tokie patys tinkamumo finansuoti reikalavimai.8.9. Už projekto įgyvendinimą atsakingas pareiškėjas. |
| 9. | Paraiškos rengimo ir pateikimo tvarka ir terminai | 9.1. Siekdamas gauti finansavimą, pareiškėjas turi pateikti šiuos dokumentus:9.1.1. užpildytą programos „Iniciatyvos Kaunui“ projekto finansavimo paraišką, kurios forma patvirtinta Kauno miesto savivaldybės administracijos direktoriaus 2019 m. lapkričio 19 d. įsakymu Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“. Pareiškėjas turi užpildyti kiekvieną paraiškos dalį. Pareiškėjo deklaracija (paraiškos 1 priedas) turi būti pasirašyta pareiškėjo vadovo ar asmens, turinčio teisę veikti pareiškėjo vardu. Jei projektą numatoma įgyvendinti su partneriu (-iais), turi būti užpildyta ir pasirašyta partnerystės deklaracija (paraiškos 2 priedas). Pareiškėjas atsako už paraiškoje nurodytų duomenų teisingumą; 9.1.2. kitus dokumentus:9.1.2.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją. Pareiškėjas atsako už šiuose dokumentuose pateiktos informacijos teisingumą;9.1.2.2. dokumentą, patvirtinantį asmens teisę veikti pareiškėjo vardu, jei pareiškėjui atstovauja ne jo vadovas;9.1.2.3. pareiškėjo ir kitų finansavimo šaltinių įnašą pagrindžiančius dokumentus;9.1.2.4. stovyklos detalią kiekvienos dienos programą;9.1.2.5. asmenų, užtikrinančių 6.2 papunktyje nurodytai tikslinei grupei teikiamas socialinės priežiūros paslaugas, gyvenimo aprašymus (CV), jeigu tokių asmenų yra;9.1.2.6. stovyklas vykdančio (-ių) asmens (-ų), turinčio (-ių) teisę dirbti mokytoju pagal Lietuvos Respublikos švietimo įstatymo 48 straipsnį, gyvenimo aprašymus (CV) ir dokumentų (diplomo arba pedagoginių psichologinių žinių kurso pažymėjimo) kopijas;9.1.2.7. rekomenduojama 15 vaikų grupei skirti ne mažiau kaip 1 vadovą, 15 neįgaliųjų vaikų – ne mažiau kaip 2 vadovus;9.1.2.8. kitą informaciją, pagrindžiančią finansavimo reikalingumą ar papildančią projekto aprašymą.9.2. Paraiška kartu su 9.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (9.5 papunktis) teikiama elektroniniu būdu, naudojantis Kauno miesto savivaldybės projektų atrankos ir finansavimo programos „Iniciatyvos Kaunui“ paraiškų informacine sistema (toliau – informacinė sistema) adresu <https://paraiskos.kaunas.lt/vykstantys-konkursai>.9.3. Jei 9.2 papunktyje nustatytu būdu pateikti paraiškos negalima dėl informacinės sistemos sutrikimo (laikino funkcinių galimybių neužtikrinimo), paraiška, jos priedai ir paraiškos elektroninė versija („Excel“ formatu), įrašyta elektroninėje laikmenoje, teikiama Savivaldybei raštu, siunčiant paštu (per kurjerį) arba pristatant į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (5 darbo vieta), užklijuotame voke (pakete), ant kurio turi būti užrašas „Paraiška“, srities ir prioriteto, prie kurių priskiriamas projektas, pavadinimai, pareiškėjo pavadinimas ir adresas. Ranka užpildytos paraiškos nepriimamos.9.4. Jeigu dokumentai pateikiami užsienio kalba, jie turi būti išversti į lietuvių kalbą.9.5. Galutinis paraiškos pateikimo terminas – 2021 m. vasario 2 d. Jei paraiška siunčiama paštu (esant 9.3 papunktyje nurodytoms aplinkybėms), pateikimo data laikoma pašto antspaudo data. Jei paraiška teikiama elektroniniu būdu adresu <https://paraiskos.kaunas.lt/vykstantys-konkursai>, pateikimo data laikoma elektroninėje sistemoje pateikimo momentu fiksuota data. Jei paraiška pristatoma į Savivaldybę (esant 9.3 papunktyje nurodytoms aplinkybėms), galutinis terminas yra 2021 m. vasario 2 d. 17 val.9.6. Gautos paraiškos yra registruojamos. Po nustatyto termino ir ne pagal 9.2 ir 9.3 papunkčiuose nustatytas sąlygas pateiktos paraiškos nenagrinėjamos.9.7. Tas pats pareiškėjas gali teikti tik vieną paraišką pagal nurodytąprioritetą. Jei tas pats pareiškėjas teikia daugiau nei vieną paraišką pagal nurodytą prioritetą, kitos vėliau registruotos jo paraiškos yra atmetamos. 9.8. Pasibaigus paraiškų pateikimo terminui, negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus. |
| 10. | Tinkamosfinansuoti išlaidos | 10.1. Tinkamomis finansuoti išlaidomis gali būti pripažįstamos tik tos išlaidos, kurios yra:10.1.1. tiesiogiai susijusios su projekto, kuriam skiriamas finansavimas, įgyvendinimu;10.1.2. būtinos projektui įgyvendinti ir atitinkančios skaidraus finansų valdymo, sąnaudų efektyvumo principus;10.1.3. suplanuotos efektyviai ir pagrįstai (atitinkančios realias rinkos kainas, patirtos tik siekiant projekto tikslų);10.1.4. faktiškai patirtos nuo to 2021 m. ketvirčio, kada pasirašoma Savivaldybės biudžeto lėšų naudojimo sutartis, pradžios iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais Lietuvos Respublikos teisės aktų reikalavimus atitinkančiais apskaitos dokumentais.10.2. Pareiškėjas įsipareigoja užtikrinti Lietuvos Respublikos teisės aktų dėl COVID-19 grėsmių valdymo laikymąsi ir prisiima visą projekto veiklų neįgyvendinimo riziką dėl valstybės teisės aktais nustatytų ribojimų ar draudimų veiklai, t. y. projekto vykdytojo patirtos pasirengimo projekto veikloms išlaidos ir veiklų vykdymo, kai nepasiekiami joms nustatyti rodikliai, išlaidos nebus pripažintos tinkamomis finansuoti.10.3. Tinkamos finansuoti projekto vykdymo išlaidos turi sudaryti ne mažiau kaip 80 proc. visų prašomų Savivaldybės finansuoti tinkamų išlaidų. Vykdymo išlaidų kategorijai priskiriamos šios išlaidos:10.3.1. išlaidos projektą vykdančių asmenų darbo užmokesčiui (įskaitant visus privalomus mokesčius). Savivaldybės finansuojamas darbo užmokesčio įkainis (su mokesčiais) vadovams, taip pat ir sporto treneriams 8–10 Eur už 1 val.;10.3.2. Savivaldybės finansuojamos projekto veiklas vykdančių ar jose dalyvaujančių asmenų kelionių, nakvynės ir maitinimo išlaidos;10.3.2.1. transporto nuomos išlaidos – įkainis 0,50–1,20 Eur už 1 km;10.3.2.2. nakvynės išlaidos – įkainis 6–12 Eur už 1 naktį;10.3.2.3. maitinimo išlaidos – įkainis 4–10 Eur už 1 dieną, priklausomai, kiek kartų organizuojamas maitinimas per dieną; Dieninėse stovyklose vadovams maitinimas nefinansuojamas;10.3.3. reikmenų, medžiagų ir kitų prekių įsigijimo išlaidos (išskyrus ilgalaikį materialųjį ir nematerialųjį turtą), jeigu jos identifikuojamos ir priskiriamos išskirtinai projekto reikmėms; 10.3.4. projektui įgyvendinti reikalingų paslaugų pirkimo išlaidos, jeigu jos identifikuojamos ir priskiriamos išskirtinai projekto reikmėms (Savivaldybės finansuojamų lektorių paslaugų įkainis 15–35 Eur už 1 val.); 10.3.5. savanoriškos veiklos išlaidos (kelionės, nakvynės, maitinimo, pašto, telefono, reikalingų priemonių įsigijimo, draudimo, kt.), nustatytos Savanoriškos veiklos išlaidų kompensavimo sąlygų ir tvarkos apraše, patvirtintame Lietuvos Respublikos socialinės apsaugos ir darbo ministro 2011 m. liepos 14 d. įsakymu Nr. A1-330 „Dėl Savanoriškos veiklos išlaidų kompensavimo sąlygų ir tvarkos aprašo patvirtinimo“;10.3.6. kitos projekto vykdymo išlaidos – visos kitos tinkamos finansuoti projekto išlaidos, susijusios su projekto veiklomis ir nepriskiriamos 10.3.1–10.3.5 papunkčiuose nurodytoms išlaidoms.10.4. Tinkamos projekto administravimo išlaidos gali sudaryti iki 20 proc. visų prašomų Savivaldybės finansuoti tinkamų išlaidų. Administravimo išlaidų kategorijai priskiriamos šios išlaidos: 10.4.1. projekto vadovo darbo užmokestis, įskaitant gyventojų pajamų mokestį ir socialinio draudimo įmokas;10.4.2. asmens, tvarkančio buhalterinę apskaitą, darbo užmokestis, įskaitant gyventojų pajamų mokestį ir socialinio draudimo įmokas (jei paslauga neperkama iš buhalterinės apskaitos paslaugas teikiančios įmonės (įstaigos) ar buhalterinės apskaitos paslaugas savarankiškai teikiančio asmens);10.4.3. atlyginimas už buhalterinės apskaitos paslaugas (jei paslauga perkama iš buhalterinės apskaitos paslaugas teikiančios įmonės (įstaigos) ar buhalterinės apskaitos paslaugas savarankiškai teikiančio asmens);10.4.4. ryšio paslaugų (interneto, fiksuotojo ir (ar) mobiliojo ryšio (neviršijant 15 Eur per mėnesį vienam projekto vadovui, vykdytojui ar už buhalterinę apskaitą atsakingam asmeniui), pašto išlaidos;10.4.5. patalpų projektui administruoti nuomos ir (ar) komunalinių paslaugų išlaidos (šildymo, elektros energijos tiekimo, vandentiekio, nuotekų šalinimo paslaugoms apmokėti). |
| 11. | Netinkamos finansuoti išlaidos | 11.1. Projekto rengimo išlaidos.11.2. Baudos, delspinigiai, išlaidos finansinėms nuobaudoms.11.3. Bylinėjimosi išlaidos.11.4. Išlaidos paskolų palūkanoms ir skoloms padengti.11.5. Patalpų, nuosavybės teise priklausančių pareiškėjui ar partneriui, nuomos projekto veiklai išlaidos.11.6. Išlaidos pastatų ir patalpų remontui. 11.7. Išlaidos sumokėti už paslaugas asmeniui, kai pats asmuo yra tos paslaugos gavėjas ir (arba) teikėjas.11.8. Projekto įgyvendinimo išlaidos, finansuojamos iš kitų finansavimo šaltinių.11.9. Išlaidos ilgalaikiam materialiajam ir nematerialiajam turtui įsigyti (pagal Lietuvos Respublikos įstatymus prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur). 11.10. Išlaidos, skirtos labdarai ir paramai.11.11. Išlaidos, projekto biudžete įvardytos kaip nenumatytos išlaidos. 11.12. Išlaidos, skirtos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. |
| 12.  | Paraiškų atranka ir vertinimo kriterijai | 12.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos.12.2. Projektų paraiškų vertinimo ir atrankos procedūros vykdomos vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. |
| 13. | Aktualūs dokumentai | 13.1. Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.13.2. Kauno miesto savivaldybės 2020–2022 metų strateginis veiklos planas, patvirtintas Kauno miesto savivaldybės tarybos 2020 m. vasario 4 d. sprendimu Nr. T-2 „Dėl Kauno miesto savivaldybės 2020–2022 metų strateginio veiklos plano patvirtinimo“.13.3. Kauno miesto savivaldybės projektų atrankos ir finansavimo programa „Iniciatyvos Kaunui“, patvirtinta Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“.13.4. Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašas, patvirtintas Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“.13.5. Kauno miesto savivaldybės administracijos direktoriaus 2019 m. lapkričio 19 d. įsakymas Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“. |
| 14. | Projekto viešinimas | Įgyvendinamas projektas ir pasiekti rezultatai privalo būti viešinami laikantis projekto finansavimo sutartyje nustatytų reikalavimų. |
| 15. | Informacijos teikimas  | 15.1. Informaciją dėl paraiškų pildymo ir projektų įgyvendinimo teikia Savivaldybės administracijos Strateginio planavimo, analizės ir programų valdymo skyriaus vyriausiasis specialistas Mantas Gudaitis, mob. +370 620 99 283, ir specialistė Greta Jorudaitė, tel. (8 37) 42 35 39.15.2. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia Savivaldybės administracijos Švietimo skyriaus vyriausioji specialistė Jurgita Česnulevičienė, tel. (8 37) 34 59 40.15.3. Užklausos raštu teikiamos el. paštu iniciatyvos@kaunas.lt. 15.4. Dažnai užduodamų klausimų skyrius (DUK) yra tinklalapyje https://paraiskos.kaunas.lt/duk. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_